Document ID: 32008R0179

KOMMISSIONENS FORORDNING (EF) Nr. 179/2008
af 28. februar 2008
om forlængelse af varigheden af kontrakter om privat oplagring af svinekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), særlig artikel 4, stk. 6, og artikel 5, stk. 4, og
ud fra følgende betragtninger:
(1)
Ifølge Kommissionens forordning (EF) nr. 1267/2007 (2) kan der ydes støtte til privat oplagring inden for svinekødsektoren for oplagringskontrakter vedrørende tre, fire eller fem måneder.
(2)
Situationen på EF-markedet for svinekød viser endnu ikke større tegn på et opsving i priserne på slagtede svin, og det er derfor nødvendigt at tillade én enkelt forlængelse af gyldighedsperioden for oplagringskontrakter, der er indgået i henhold til forordning (EF) nr. 1267/2007, for en periode på højst tre måneder.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
For de igangværende kontrakter om privat oplagring forlænges oplagringsperioden efter anmodning én enkelt gang. Denne forlængelse kan ikke overstige tre måneder og vedrører den samlede mængde, der er fastsat i den pågældende oplagringskontrakt. Anmodningen om en forlængelse indgives til det pågældende interventionsorgan senest tre arbejdsdage inden udløbet af oplagringskontrakten.
I tilfælde af en forlængelse forhøjes støttebeløbet efter artikel 1, stk. 2, i forordning (EF) nr. 1267/2007.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. februar 2008.

Labels: 3
17
6